Keskustelu:Tavastkenkä

message: Tästä artikkelista muidenkin kunta ja kyläartikkeleiden tekijät voisivat ottaa oppia: ei turhaa kehuskelua, mainostamista, mauttomuuksia, ylistyksiä, lähteettömyyksien viljelyä ja liioittelua ynnä muuta turhaa roskaa.--Kaak 17. heinäkuuta 2008 kello 18.23 (UTC)

message: Ehdotan lupaavaksi. --Compance 9. huhtikuuta 2011 kello 15.41 (EEST)
replies: text: Rakenteessa ongelmia: Siirsin jo sisällysluettelon pois alusta. Tekstissä ei saa olla ulkoisia linkkejä. Lähteet, jos ei nyt mallineisiin niin ainakin johonkin vakiintuneeseen tyyliin. Jos sama lähde useammassa kohdassa, yhdistettävä nipuksi. Nämä nyt alkuun kuntoon, sitten voin vaikka lukeakin :) --Ulrika 9. huhtikuuta 2011 kello 15.46 (EEST)
replies: text: :Korjasin rakenteellisia ongelmia, ulkoiset linkit sekä viitteet. Viitteiden kanssa kuitenkin suuria ongelmia, eivät ole kovinkaan tarkkoja, vaan viittaavat joko kokonaiseen kirjaan (eikä sivuihin) tai sivustoon (eikä yksittäiseen alasivuun).  --Lakritsa 9. huhtikuuta 2011 kello 17.54 (EEST)

text: :On joku internet archiven linkki, joka ei taida johtaa mihinkään. Sen voisi yrittää korvata etsimällä tietoa ympäristöhallinnon palvelusta. RKY:stä oli epätarkkaa ja vanhaa tietoa, jonka korjasin. Historiateoksen osalta olisi hyvä olla tarkemmat viitteet. Kuolleita linkkejä kannattaisi koettaa korjata googlaamalla, samalla tulisi tarkistettua, onko nettiin tullut jotain uutta. Eli ehkä pientä päivitystä vaatisi, mutta sinällään kyllä aika lähellä.--Urjanhai 9. huhtikuuta 2011 kello 20.57 (EEST)
replies: text: ::Joku tämmöinen tarttui sieltä Waybak machinesta.--Urjanhai 9. huhtikuuta 2011 kello 21.00 (EEST)
replies: text: :::Joo, se löytyi ihan livenäkin, päivitin.--Urjanhai 9. huhtikuuta 2011 kello 21.11 (EEST)

text: ::Toinenkin wayback machine -linkki löytyi livenä ja hyvissä voimissa alkuperäiseltä sivulta vain vähän eri osoitteessa. Ennen kuin tekee wayback machine -linkkejä, kannattaa näköjään etsiä alkuperäinen sivusto, josko sivu olisi siellä tallessa vain muuttuneessa osoitteessa.--Urjanhai 9. huhtikuuta 2011 kello 21.25 (EEST)

text: :Ja pari paikannimilinkkiä viittaa täsmennyssivuihin tai vääriin kohteisiin.--Urjanhai 9. huhtikuuta 2011 kello 21.13 (EEST)
replies: text: ::Korjasin.--Urjanhai 9. huhtikuuta 2011 kello 21.15 (EEST)

text: :Loppuosassa myös muutama nykyisyyttä koskeva perusieto on vailla lähdettä.--Urjanhai 9. huhtikuuta 2011 kello 21.34 (EEST)

text: Kylän nykyisyyttä koskevista tiedoista suuri osa on lähteistämättömiä ja pitäjänhistorian viitteet kaipaisivat edelleen sivnumeroa. Yleisesti ottaen nämä eivät ole suuria puutteita, mutta voidaanko näitä hyväksyä lupaavassa artikkelissa? --Urjanhai 12. huhtikuuta 2011 kello 16.44 (EEST)
replies: text: :Kansalaisen karttapaikkaan oli linkki vain etusivulle, jonka muutin linkiksi Tavastkenkään. Olisiko liikaa hifistelyä vaatia, että linkitettäisiin myös vielä niihin nimeltä mainittuihin kohteisiin, joista kerrottaessa karttapaikka on linkkinä?--Urjanhai 12. huhtikuuta 2011 kello 16.47 (EEST)
Artikkelissa mainitaan "Maanselän vedenjakaja". sen voisi wikittää, paitsi että artikkeli Maanselkä (vedenjakajaseutu) on määrittelynsä osalta lähteetön (onko kellään hajua lähteistä?)--Urjanhai 12. huhtikuuta 2011 kello 16.35 (EEST)
Johdannossa olisi hyvä olla jotain väestötietoja. Lisäksi tekstissä viitataan kylän jakautumisesta moneen "perään" - minulle tuo on ainakin outo ilmaisu joka vaatisi selityksen (lounaissuomalaisena olen tottunut kylän jakamiseen taloihin...). Muutoin odottavalla kannalla myös muiden ylläolevien kommenttien takia.--Nedergard 15. huhtikuuta 2011 kello 13.01 (EEST)
Artikkelissa ei toistaiseksi toteutettu parannusehdotuksia. Arkistoidaan LA-arviointi. Avataan uusi arviointi, jos joku innostuu kehittämään artikkelia. Gopase+f 24. huhtikuuta 2011 kello 12.40 (EEST)
</div>
Asiayhteydestä pääteltynä "perä" lienee sikäläisen murteen ilmaus "kulmakunnalle". Lounais-Suomessakin sana esiintyy vielä paikannimissä, kuten Kuusjoenperä (Salossa), Joenperä (Loimaalla), Kojonperä (Loimaalla), Onkijoenperä (Ypäjällä) ja Rekijoenperä (Someron Kerkolan kylän historiallisissa asiakirjoissa esiintyvä entinen nimi).--Urjanhai 29. huhtikuuta 2011 kello 16.30 (EEST)
thread_title:  Lupaava artikkeli -ehdotus